CELEX: 31995D0535
Language: da
Date: 1995-12-01 00:00:00
Title: 95/535/EF: Kommissionens beslutning af 1. december 1995 om yderligere finansielt tilskud fra Fællesskabet til udryddelse af klassisk svinepest i Tyskland (Kun den tyske udgave er autentisk)

Avis juridique important

|

31995D0535

95/535/EF: Kommissionens beslutning af 1. december 1995 om yderligere finansielt tilskud fra Fællesskabet til udryddelse af klassisk svinepest i Tyskland (Kun den tyske udgave er autentisk)  

EF-Tidende nr. L 304 af 16/12/1995 s. 0047 - 0048

KOMMISSIONENS BESLUTNING af 1. december 1995 om yderligere finansielt tilskud fra Fællesskabet til udryddelse af klassisk svinepest i Tyskland (Kun den tyske udgave er autentisk) (95/535/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved Kommissionens beslutning 94/370/EF (2), særlig artikel 3, stk. 4, ogud fra følgende betragtninger:Kommissionen vedtog beslutning 95/79/EF af 13. marts 1995 om yderligere finansielt tilskud fra Fællesskabet til udryddelse af klassisk svinepest i Tyskland (3); dette EF-tilskud kan gives for udbrud af klassisk svinepest, der indberettes i perioden januar til december 1995;udryddelsesforanstaltningerne bør videreføres i betragtning af den alvorlige fare for EF's svinepopulation, som denne sygdom udgør, ved hjælp af et nyt tilskud fra EF for at godtgøre de tab, svineproducenter lider;så snart forekomsten af klassisk svinepest blev officielt bekræftet, traf de tyske myndigheder passende foranstaltninger, herunder de i artikel 3, stk. 2, i beslutning 90/424/EØF nævnte foranstaltninger; de tyske myndigheder indberettede disse foranstaltninger;betingelserne for et yderligere finansielt tilskud fra EF er opfyldt;de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 1 Tyskland kan få et yderligere tilskud fra Fællesskabet for de udbrud af klassisk svinepest, der er forekommet på landets område fra den 1. januar til den 31. december 1995. EF-tilskuddet udgør:- 50 % af Tysklands udgifter til erstatning til ejerne for henholdsvis nedslagning og destruktion af svin og svineprodukter- 50 % af Tysklands udgifter til rengøring, insektbekæmpelse og desinfektion på bedrifter og af materiel- 50 % af Tysklands udgifter til erstatning til ejerne for destruktion af kontamineret foder og kontaminerede materialer.Artikel 2 1. Fællesskabets finansielle tilskud ydes mod forelæggelse af dokumentation.2. Den i stk. 1 omhandlede dokumentation omfatter:a) En epidemiologisk rapport omfattende hver svinebedrift, hvor der er slået svin ned. Rapporten skal indeholde oplysninger om følgende:i) Angrebne bedrifter- beliggenhed og adresse- dato for sygdomsmistanke og dato for bekræftelse- antal af svin nedslået og destrueret samt dato for nedslagning- aflivningsmetode og destruktion- type og antal prøver indsamlet og undersøgt på tidspunktet for mistanke; resultaterne af foretagne undersøgelser- type og antal prøver indsamlet og undersøgt på tidspunktet for tømning af angrebne svinebedrifter; resultaterne af foretagen undersøgelse- smittekilde som antaget ud fra en tilendebragt epidemiologisk efterforskning.ii) Kontaktbedrifter- som angivet i nr. i), første, tredje, fjerde og sjette led- angreben bedrift (udbrud), for hvis vedkommende kontakt er blevet bekræftet eller antaget; kontaktens art.b) Finansieringsrapport indeholdende oversigt over modtagere af beløb samt disses bopæl, antallet af nedslåede dyr, dato for nedslagning og beløb udbetalt.Artikel 3 1. Tyskland fremsender den i artikel 2 nævnte dokumentation senest seks måneder efter meddelelsen af denne beslutning.2. Dog kan Tyskland på begæring få ydet et forskud på 8 400 000 ECU.Artikel 4 Denne belsutning er rettet til Forbundsrepublikken Tyskland.Udfærdiget i Bruxelles, den 1. december 1995.På Kommissionens vegneFranz FISCHLERMedlem af Kommissionen(1) EFT nr. L 224 af 18. 8. 1990, s. 19.(2) EFT nr. L 168 af 2. 7. 1994, s. 31.(3) EFT nr. L 65 af 23. 5. 1995, s. 31.